**Pkp.**

**Eelnõu nr.**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **MÄÄRUS** |
|  |
|  |
| Viimsi |  9. mai 2017 nr  |
|  |
|  |
| Rohuneeme maastikukaitseala kaitsekorralduskava 2017-2026 kinnitamine |  |
|  |
|  |
| Määrus kehtestatakse kohaliku omavalitsuse korralduse seaduse § 6 lg 3 p 2, looduskaitseseaduse § 43 alusel, arvestades Viimsi Vallavolikogu 13.10.2009 määruse nr 22 „Viimsi valla mandriosa üldplaneeringu teemaplaneeringu kehtestamine: Miljööväärtuslikud alad ja rohevõrgustik“ LISA 6 „Rohuneeme maastikukaitseala kaitse-eeskiri“. |
|  |
|  |

1. Kinnitada Rohuneeme maastikukaitseala kaitsekorralduskava 2017-2026 (lisatud).
2. Määrus jõustub kolmandal päeval pärast avalikustamist Riigi Teatajas.

|  |
| --- |
|  |
|  |
|  |
|  |
|  |
| Toomas Tõniste |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: Viimsi Vallavalitsuse keskkonna- ja planeerimisamet

Kooskõlastanud:

Margus Kruusmägi Erik Vest Kristi Tomingas

abivallavanem keskkonna- ja planeerimisameti vallasekretär

juhataja

|  |
| --- |
| **Seletuskiri** |
|  |
| Viimsi Vallavolikogu määruse eelnõu“Rohuneeme maastikukaitseala kaitsekorralduskava 2017-2026 kinnitamine“ juurde |  |
|  |

1. **Sissejuhatus**

Rohuneeme maastikukaitseala moodustamine ja selle kaitsekord on kinnitatud 13.10.2009 Viimsi valla mandriosa üldplaneeringu teemaplaneeringuga „Miljööväärtuslikud alad ja rohevõrgustik“, mille LISA 6 on „Rohuneeme maastikukaitseala kaitse-eeskiri“.

Kaitse-eeskirjaga on sõnastatud ala eesmärk, kehtestatud kaitsekord ning tsoneering. Samuti on kaitse-eeskirjaga kehtestatud keelatud, lubatud ja vajalikud tegevused kaitsealal (liigi elutingimuste säilitamiseks, parandamiseks; poollooduslike koosluste hooldamiseks; elupaigatüübi säilitamiseks; seisundi parandamiseks).

Kaitseala eesmärk on kaitsta rannamadalikul terviklikult säilinud väärtuslikku loodusmaastikku (ennekõike metsakooslusi) säilitamaks bioloogilist mitmekesisust ja ökosüsteeme. Lisaks on ala eesmärgiks liigilise mitmekesisuse, haruldaste liikide, sh kaitsealuste liikide ja nende elupaikade kaitse.

Kaitsekorralduskava koostamisel on aluseks võetud keskkonnaministri 20.10.2009. a määrus nr 60 „Kaitsekorralduskava koostamise ja kinnitamise kord ning kaitsekorralduskava kinnitaja määramine“ arvestades erisust, et käesoleva kaitsekorralduskava kinnitab Viimsi Vallavolikogu.

Kava koostamist koordineeris Viimsi Vallavalitsuse Keskkonna- ja planeerimisameti keskkonnaspetsialist Aet Põld (tel 6028 859, e-post aet.pold@viimsivv.ee). Kaitsekorralduskava on koostanud Timo Kark (tel 5348 3518, e-post timokark@yahoo.com ).

Kava koostamisse oli kaasatud lisaks Keskkonnaameti nõunik Roland Müür.

Tegevused arutati läbi:

* Keskkonnaministeeriumi looduskaitseosakonna nõunikuga;
* Keskkonnaministeeriumi maapõueosakonna peaspetsialistiga;
* Keskkonnaministeeriumi õigusosakonna juristiga;
* Keskkonnaagentuuri eluslooduse osakonna juhatajaga.
1. **Eesmärk**

Käesoleva Rohuneeme maastikukaitseala kaitsekorralduskava eesmärk on:

1. anda lühike ülevaade kaitstavast alast – selle kaitsekorrast, kaitse-eesmärkidest, maakasutusest, huvigruppidest ning alal läbiviidud uuringutest/töödest;
2. analüüsida ala eesmärke ning anda hinnang iga põhiväärtuseks oleva liigi, elupaiga vm väärtuse seisundile;
3. arvestades alale seatud eesmärke määrata mõõdetavad kaitse-eesmärgid ja kaitsekorralduse oodatavad tulemused kaitsekorraldusperioodi lõpuks ning 30 aasta perspektiivis;
4. anda ülevaade peamistest väärtusi mõjutavatest teguritest, kirjeldada kaitseks vajalikke meetmeid koos oodatavate tulemustega;
5. määrata põhiväärtuste säilimisele, taastamisele ja tutvustamisele suunatud kaitsekorralduslike tegevuste elluviimise plaan koos tööde mahu, koha, ulatuse kirjelduse ja orienteeruva maksumusega;
6. luua alusdokument kaitseala kaitsekorralduslike tööde elluviimiseks ja rahastamiseks.
7. **Eelnõu sisu ja võrdlev analüüs**

Kaitsekorralduskava sisu:

* Lühike ülevaade kaitstavast alast;
* Analüüsitakse ala eesmärke ning seatakse mõõdetavad eesmärgid;
* Ülevaade peamistest mõjuteguritest;
* Meetmed negatiivsete mõjutegurite leevendamiseks;
* Alusdokument kaitsekorralduslike tööde elluviimiseks ja rahastamiseks.

Peamised probleemid maastikukaitsealal:

* Maaparandussüsteemid on suures osas ummistunud;
* Ala keskosas metsa hävinemine vähemalt 3 ha suurusel alal;
* Tehissuusamägi;
* Uuendusraiete teostamine intensiivsemalt külastatavas piirkonnas;
* Teadaolevad loodusväärtused on täpsemalt kaardistamata;
* Prahistamine;
* ATV-ga sõitmine;
* 2 ebaseaduslikku ehitist metsas;
* Tähistus ja informatsioon kaitseala kohta puudulik.

Vajalikud ja võimalikud tegevused:

* Metsade takseerimine (u 170-l hektaril) koos vääriselupaikade kaardistamisega – maksumus hinnanguliselt 1600 eurot.
* Samblike, eelkõige kaitsealuste ja haruldaste samblike inventuur – maksumus hinnanguliselt 2000 eurot.
* Taimede inventuur, eelkõige kaitsealuste ja haruldaste taimede inventuur – maksumus hinnanguliselt 2000 eurot.
* Infotahvlite paigaldamine – 3 suurt infotahvlit sissesõiduteedele; 4 väiksemat loodusrajale – maksumus hinnanguliselt 5000 eurot.
* Radade ja üksikobjekti hooldamine – hinnanguliselt 3000 eurot/aastas.
* Kaitseala tähistamine – seadusest tulenev kohustus. Paigaldatakse kokku 18 keskmise suurusega tähist. Koos paigaldamisega kogumaksumus hinnanguliselt 2700 eurot.
* Prügikastide ja pinkide paigaldamine (avalikustamisel tehtud vastav ettepanek) – 3 prügikasti ja 3 pinki. Maksumus hinnanguliselt 600 eurot.
* Jäätmete koristamine (Komposti kinnistu, metsaalune) ja meetmete rakendamine. Maksumus hinnanguliselt 400 eurot (ei ole arvestatud prügi koristamist).
* Ebaseaduslike ehitiste likvideerimine.
* Maaparandussüsteemide uuendustööde kava tellimine. Maksumus hinnanguliselt 3000 eurot.
* Vaadete avamine merele (võsaraie, 2 vaatekohta). Maksumus hinnanguliselt 700 eurot.
* Kaitsekorralduskava vahehindamine – kohustuslik tegevus, selle viib läbi kaitseala valitseja jooksva tegevusena.
* Kaitsekorralduskava tulemuslikkuse hindamine perioodi lõpus - kohustuslik tegevus, selle viib läbi kaitseala valitseja jooksva tegevusena.
1. **Määruse mõjud**

Rohuneeme maastikukaitseala on oluline eelkõige kaitseala ümbruses elavatele inimestele. Mets on hea võimalus seente ja marjade korjamiseks ning olemasolev matkaradade ja suusaradade võrgustik annab võimaluse looduses liikuda aastaringselt. Samuti on kaitsealal võimalik edendada loodusharidust ning soodustada teadustöö tegemist. Tuginedes välitöödele ning 2012. aastal valminud tööle „Viimsi poolsaare loodusrajad“, siis on kaitseala külastuskoormus pigem madal või keskmine ning külastusest tingitud negatiivne inimmõju väike. Vähesel määral on probleemiks prahistamine, kuid radade hooldamine (sh murdunud ja ohtlike puude eemaldamine) on korraldatud.

Kaitsekorralduskava kinnitamine aitab kaasa maastikukaitsealal olevate väärtuste säilimisele ja taastamisele ning võimalike ohutegurite kõrvaldamisele.

1. **Määruse rakendamiseks vajalikud kulutused ja määruse rakendamise eeldatavad tulud**

Kaitsekorralduskavas toodud vajalike ja võimalik tegevuste elluviimine eeldab rahalisi kulutusi.

Tegevuskava tabelisse 1 *(kaitsekorralduskava lk 36)* on koondatud eelnevate analüüsidena esitatud tööd, mis on täitmiseks kaitsekorralduskavaga ettenähtud perioodi jooksul. Tabelis on tegevused jaotatud vastavalt tegevuse olulisusele järgmistesse prioriteetsusklassidesse:

1) esimene prioriteet – hädavajalik tegevus, milleta kaitse eesmärkide täitmine planeeritavas ajavahemikus on võimatu, see on väärtuste säilimisele ja toimiva ohuteguri kõrvaldamisele suunatud tegevus; kaitsekorralduse tulemuslikkuse hindamiseks vajalik tegevus;

2) teine prioriteet – vajalik tegevus, mis on suunatud väärtuste taastamisele, eksponeerimisele ja potentsiaalsete ohutegurite kõrvaldamisele;

3) kolmas prioriteet – soovituslik tegevus ehk tegevus, mis aitab kaudselt kaasa väärtuste säilimisele ja taastamisele ning ohutegurite kõrvaldamisele.

Võimalik taotleda lisarahastust ka fondide ja projektide abiga.

1. **Eelnõu kooskõlastamine**

Rohuneeme maastikukaitseala kaitsekorralduskava eelnõu on läbi vaadatud ja kooskõlastatud Viimsi Vallavolikogu keskkonna- ja heakorrakomisjoni 11.01.2017 ning 5.04.2017 koosolekutel ning Viimsi Vallavalitsuse 02.05.2017 istungil.

28.11.2016 toimus ühtlasi Rohuneeme maastikukaitseala kaitsekorralduskava avalikkuse kaasamise koosolek, kus laekus mitmeid täiendavaid ettepanekuid, mis on tänaseks ka kaitsekorralduskavasse lisatud. Koosoleku protokoll on tutvumiseks lisatud kaitsekorralduskava eelnõu lõppu (lk 48-51).

|  |
| --- |
|  |
|  |
|  |
|  |
| Aet PõldKeskkonnaspetsialist |